Diari Oficial de la Generalitat Valenciana


Sumari del DOGV 8052, del 31-05-2017 (2017/4744)

CORRECCIÓ d'errades de les resolucions de 10 d'abril de 2017, del director general de Recursos Humans i Econòmics, per les quals es convoca un concurs oposició, pel torn d'accés lliure i pel torn de promoció interna, per a la provisió de vacants de fisioterapeuta d'institucions sanitàries de la Conselleria de Sanitat Universal i Salut Pública.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8052

Data del DOGV
:   31-05-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/4744


Data del document
:   23-05-2017

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

 Descriptors 

:   * Conselleria de Sanitat Universal i Salut Pública
    * concurs administratiu

CORRECCIÓ d'errades de les resolucions de 10 d'abril de 2017, del director general de Recursos Humans i Econòmics, per les quals es convoca un concurs oposició, pel torn d'accés lliure i pel torn de promoció interna, per a la provisió de vacants de fisioterapeuta d'institucions sanitàries de la Conselleria de Sanitat Universal i Salut Pública. [2017/4744]  
S'ha advertit un error material en la transcripció del temari específic de la categoria publicat en l'annex I de les resolucions de 10 d'abril de 2017, del director general de Recursos Humans i Econòmics, per les quals es convoca un concurs oposició pel torn d'accés lliure i pel torn de promoció interna per a la provisió de vacants de fisioterapeuta d'institucions sanitàries de la Conselleria de Sanitat Universal i Salut Pública (DOGV 8026, 25.04.2017). Es procedeix a corregir l'error publicant el temari específic correcte.  
La present correcció d'errors no comporta l'obertura d'un nou termini de presentació de sol·licituds, per tractar-se d'un error que no condiciona l'evolució normal del procés selectiu.  
Contra aquesta correcció d'errors podran interposar-se els recursos especificats en la base 8 de les respectives convocatòries.  
  
València, 23 de maig de 2017.- El director general de Recursos Humans i Econòmics: Justo Herrera Gómez.  
  
  
Temari específic de la categoria fisioterapeuta  
  
Tema 1. Intervenció en fisioteràpia. Antecedents i evolució històrica de la fisioteràpia. Funcions del fisioterapeuta en l'àmbit de les ciències sociosanitàries. Nivells d'actuació del fisioterapeuta: Atenció Primària, Atenció Especialitzada.  
Tema 2. Metodologia de la investigació bàsica i investigació aplicada. Tipus d'estudis d'investigació (descriptius, analítics, de revisió, etc.).  
Tema 3. Aspectes de valoració fisioteràpica: Anamnesi i registre de dades en diferents sistemes. Protocol·lització de distintes actuacions fisioteràpiques: exploració fisioteràpica i història fisioteràpica.  
Tema 4. Valoració analítica en fisioteràpia: mobilitat articular i goniometria. Perímetres i distàncies. Valoració de la força i la resistència cardiovascular.  
Tema 5. Valoració funcional en fisioteràpia: proves clíniques per a determinar les capacitats funcionals. Valoració de la marxa. Els qüestionaris de valoració clínica: tipus, característiques i ús específic.  
Tema 6. Raonament clínic i diagnòstic fisioteràpic. La Classificació Internacional del Funcionament, de la Discapacitat i de la Salut (CIF).  
  
Tema 7. Cinesiteràpia: introducció. Concepte. Modalitats. Principis generals de l'aplicació. Efectes fisiològics de la mobilització i la immobilització. Estudi de la cinesiteràpia passiva i activa. Objectius generals i específics. Principis generals de l'aplicació. Indicacions i contraindicacions específiques.  
Tema 8. Massoteràpia. El massatge terapèutic: maniobres bàsiques i tipus. Indicacions i contraindicacions. Tècniques especials de massoteràpia. Fricció transversa profunda. Drenatge limfàtic manual, del teixit conjuntiu, de les zones reflexes. Indicacions i contraindicacions.  
Tema 9. Estiraments musculars. Components del teixit muscular, qualitats. Concepte d'estirament. Efectes terapèutics, indicacions, contraindicacions. Mètodes d'aplicació. Facilitació neuromuscular propioceptiva. Mecanismes neurofisiològics de la facilitació, principis bàsics.  
  
Tema 10. Bases i principis de l'exercici terapèutic. Sistemàtica de l'exercici terapèutic. Planificació i programació de les càrregues. Quantificació de les càrregues (intensitat i volum). Exercici terapèutic en grups de pacients i poblacions especials. Exercici físic terapèutic preventiu.  
Tema 11. Embenat funcional i l'embenat neuromuscular. Concepte. Tipus d'embenat. Material necessari. Indicacions i contraindicacions. Tècniques d'aplicació.  
Tema 12. Electroteràpia: concepte d'electroteràpia. Corrent continu: galvanització i ionoforesi. Fonaments dels corrents de baixa, mitjana i alta freqüència.  
Tema 13. Tècniques electroteràpiques amb corrents de baixa, mitjana i alta freqüència. Tipus. Sistemes d'aplicació. Electroanalgèsia. Indicacions i contraindicacions.  
Tema 14. Fototeràpia: principals lleis de la fototeràpia. Teràpia làser. Magnetoteràpia. Ultrasonoteràpia. Efectes, indicacions, contraindicacions i mètodes d'aplicació.  
Tema 15. Electroestimulació Neuromuscular (NMES). Paràmetres, tipus de corrent i aplicació: estàtica, dinàmica i funcional. Metodologia en la recuperació de la força i la funció per mitjà de NMES.  
Tema 16. Hidroteràpia i balneoteràpia. Concepte. Bases físiques de la hidroteràpia. Principis generals. Indicacions i contraindicacions. Efectes fisiològics i terapèutics. Tècniques hidroteràpiques: banys, compreses i embolcalls, processos hidrocinètics. Talassoteràpia.  
Tema 17. Termoteràpia superficial i profunda. Bases fisiològiques de la termoteràpia. Infrarojos, ona curta i microona. Diatèrmia. Efectes, indicacions i contraindicacions.  
Tema 18. Crioteràpia: efectes, indicacions i contraindicacions. Mètodes d'aplicació. Noves tendències.  
Tema 19. Fisioteràpia respiratòria: Concepte, objectius i àmbits d'actuació de la fisioteràpia respiratòria. Exploració clínica i funcional del pacient amb patologia respiratòria. Tècniques de reeducació respiratòria. Tècniques de desobstrucció bronquial. Entrenament dels músculs respiratoris. Tècniques d'inhalació d'aerosols. Oxigenoteràpia. Ventilació mecànica no invasiva. Tractament fisioteràpic en les patologies obstructives i restrictives. Fisioteràpia respiratòria en pediatria i geriatria. Fisioteràpia respiratòria en cirurgia.  
Tema 20. Fisioteràpia en UCI, valoració i tractament del pacient crític en ventilació mecànica. Actuació del fisioterapeuta en situacions crítiques. Parada cardiorespiratòria. Obstrucció de les vies aèries. Reanimació cardiopulmonar bàsica. Fases. Fisioteràpia en la patologia cardiovascular.  
Tema 21. Fisioteràpia en les afeccions del sistema nerviós central. Estructura i funció del sistema nerviós central. Principis d'avaluació fisioteràpica en les lesions del sistema nerviós central. Avaluació de disfuncions: to, sensibilitat i reflexos, equilibri. Fisioteràpia específica en les grans síndromes neurològiques, malalties, lesions de la medul·la espinal i lesions cerebrals. Fisioteràpia en l'accident vascular cerebral. Hemiplegies. Avaluació i tècniques de tractament. Esclerosi múltiple. Parkinson.  
Tema 22. Fisioteràpia en neurologia. Valoració fisioteràpica. Objectius. Pla de tractament fisioteràpic en les afeccions neurològiques perifèriques. Poliomielitis anterior aguda, lesions dels nervis cranials, lesions del plexe braquial i del plexe lumbosacre. Paràlisis perifèriques tronculars.  
Tema 23. Fisioteràpia en neurologia infantil. Fisioteràpia en la paràlisi cerebral infantil i trastorns de l'aprenentatge motor. Espina bífida i hidrocefàlia. Trastorns neuromusculars, distròfies. Tractament fisioteràpic en el concepte de Bobath, mètode Vojta, tècnica Perfetti. Reeducació psicomotriu. Desenrotllament psicomotor. Estimulació primerenca.  
Tema 24. Tractament ortètic en les lesions nervioses perifèriques, traumatològiques i ortopèdiques. Fèrules. Ortesi.  
Tema 25. Fisioteràpia en traumatologia. Fisioteràpia de la patologia articular, lligamentosa, tendinosa i muscular del membre superior i inferior. Fisioteràpia de la patologia de la columna vertebral. Pla de tractament en les patologies i lesions més freqüents.